ΒΙΟΓΡΑΦΙΚΟ

Σπούδασα στο τμήμα «Διατροφής και Διαιτολογίας» του Πανεπιστημίου Θεσσαλίας, όπου κατά τη διάρκεια των σπουδών μου αποκόμισα γνώσεις σχετικά με την ανατομία και τη φυσιολογία του ανθρώπου, τη διατροφή κατά τα διάφορα στάδια της ζωής, καθώς και για τη διατροφή σε παθολογικές και κλινικές καταστάσεις.

Κατά την πρακτική μου άσκηση, εργάστηκα στο Αρεταίειο Πανεπιστημιακό Νοσοκομείο Αθηνών ως ειδικευόμενη του τμήματος διατροφής.

Στα πλαίσια της περάτωσης των σπουδών μου, εκπόνησα πτυχιακή εργασία με τίτλο «Εργομετρική αξιολόγηση και διατροφική καθοδήγηση σε αθλούμενα άτομα με κινητικές αναπηρίες» η οποία με βοήθησε να αντλήσω πληροφορίες και συμπεράσματα σχετικά με τις ανάγκες της συγκεκριμένης πληθυσμιακής ομάδας.

Αυτή την περίοδο, φοιτώ στο τμήμα Ιατρικής του Πανεπιστημίου Θεσσαλίας έχοντας επιλέξει το μεταπτυχιακό πρόγραμμα «Η διατροφή στην υγεία και στη νόσο». Τέλος, επιδιώκω να παρακολουθώ σεμινάρια και ημερίδες διατροφής προκειμένου να ενημερώνομαι για τις εξελίξεις στον τομέα της υγείας, καθώς επίσης είμαι Μέλος της Ένωσης Διαιτολόγων Διατροφολόγων Ελλάδος.